Al cincilea cel mai vândut joc din toate timpurile împlinește 35 de ani.
Al cincilea cel mai vândut joc din toate timpurile, Super Mario Bros, împlineşte 35 de ani. Pe 13 septembrie 1985, Nintendo lansa titlul care a revitalizat piaţa de jocuri, aflată în recesiune severă.
La data lansării, industria de gaming era în colaps, suprasaturată de jocuri şi de multitudinea de console. Interesul publicului se muta vizibil dinspre console către jocurile de PC. Cu atât mai remarcabilă e performanţa Super Mario Bros. care a pus capăt recesiunii şi a stat la baza unei francize care rezistă şi azi. Mario a fost fenomenul care a transformat Nintendo într-una din cele mai cumpărate console.Jocul a dat naştere serialului animat “The Super Mario Bros. Super Show!" dar şi filmului omonim, în care Bob Hoskins şi John Leguizamo au jucat rolurile principale.Super Mario Bros. este pe locul 5 în clasamentul celor mai bine vândute jocuri din toate timpurile, cu aproape 50 de milioane de exemplare. Clasamentul este condus de Minecraft şi Grand Theft Auto 5.Mario a fost creat de Shigeru Miyamoto şi Takahasi Tezuka.